stanford-oval/wikipedia huggingface dataset:
ทุพภิกขภัย

ระวังสับสนกับ การอดอยาก
จากบนซ้ายถึงล่างขวา หรือบนลงล่าง (ในโทรศัพท์): เด็กที่ตกในสภาวะหิวโหยจากทุพภิกขภัยในอินเดีย (ค.ศ. 1943–44), เนเธอร์แลนด์ (ค.ศ. 1944–45), ไนจีเรีย (ค.ศ. 1967–70) และภาพแกะสลักของผู้หญิงและเด็กในช่วงทุพภิกขภัยครั้งใหญ่ในไอร์แลนด์ (ค.ศ. 1845–1849)
ทุพภิกขภัย (อังกฤษ: famine) คือสภาวะของการขาดแคลนอาหารอย่างกว้างขวางซึ่งอาจใช้กับสภาวะที่เกิดในสิ่งมีชีวิตชนิดใดก็ได้ วิกฤติการณ์ดังกล่าวมักจะตามมาด้วยสภาวะทุพโภชนาการ, การอดอยาก, โรคระบาด และการเพิ่มจำนวนการเสียชีวิต
องค์ประกอบสำคัญในการบรรเทาสภาวะทุพภิกขภัยก็ได้แก่การแจกจ่ายสารอาหารรอง เช่นวิตามินและ แร่ธาตุจากซองอาหารบำบัดที่ประกอบด้วยสารเสริมอาหาร หรือให้ผลิตภัณฑ์เสริมอาหารโดยตรง ประเภทการบรรเทาสภาวะทุพภิกขภัยแบบหนึ่งการให้เงินหรือให้ตั๋วแก่ผู้ที่อดอยากเพื่อนำไปซื้อหรือแลกเปลี่ยนเป็นอาหารจากเกษตรกรท้องถิ่น แทนที่จะนำทุนไปซื้ออาหารจากประเทศผู้บริจาค กฎหมายมักต้องระบุ เพราะเป็นการเสียเงินค่าขนส่ง
การแก้ปัญหาความขาดแคลนระยะยาวก็ทำได้โดยการลงทุนในการเกษตรกรรมแบบใหม่ในภูมิภาคที่ยังไม่มีระบบดังกล่าว เช่นการใช้ปุ๋ย และสร้างระบบการชลประทานอันวิธีสำคัญที่ใช้ในการกำจัดความหิวโหยในประเทศพัฒนาแล้ว แต่กฎของธนาคารโลกจำกัดการให้ทุนช่วยเหลือเกษตรกร และการใช้ปุ๋ยก็ได้รับการต่อต้านจากนักอนุรักษ์สิ่งแวดล้อมบางกลุ่มเพราะมีผลตามมาอย่างคาดไม่ถึง คือ ปริมาณน้ำและถิ่นที่อยู่อาศัยของสิ่งมีชีวิตเพิ่มขึ้น
ลักษณะ

ทุพภิกขภัยที่เกิดขึ้นในประเทศซับซะฮารามีความร้ายแรงที่สุด แต่ด้วยการหมดไปของทรัพยากรอาหาร การสูบน้ำบาดาลมาใช้เกินขนาด สงคราม ความขัดแย้งภายในและความล้มเหลวทางเศรษฐกิจ ทำให้ทุพภิกขภัยยังคงเป็นปัญหาระดับโลกที่มีผู้ประสบภัยหลายร้อยล้านคน ทุพภิกขภัยเหล่านี้ทำให้เกิดทุพโภชนาการและความยากจนอย่างกว้างขวาง ทุพภิกขภัยในเอธิโอเปียในคริสต์ทศรรรษ 1980 มียอดผู้เสียชีวิตจำนวนมาก แม้ว่าทุพภิกขภัยในเอเชียในคริสต์ศตวรรษที่ 20 จะมีผู้เสียชีวิตอย่างกว้างขวางเช่นเดียวกัน ทุพภิกขภัยที่เกิดขึ้นในแอฟริกาสมัยใหม่มีลักษณะของความอดอยากและทุพโภชนาการเป็นบริเวณกว้าง โดยมีอัตราการตายสูงจำกัดเฉพาะในเด็กเล็ก
เทคโนโลยีบรรเทาทุกข์ รวมไปถึงการก่อภูมิคุ้มกัน การพัฒนาสาธารณูโภคสาธารณสุข การปันส่วนอาหารทั่วไปและการให้ผลิตภัณฑ์เสริมอาหารแก่เด็กที่อ่อนแอ เป็นการลดอัตราการเสียชีวิตอันเป็นผลกระทบมาจากทุพภิกขภัยได้ชั่วคราว ขณะที่ทำให้ผลกระทบทางเศรษฐกิจไม่มีความเปลี่ยนแปลง และไม่ได้แก้ปัญหาสำคัญที่มีประชากรขนาดใหญ่เกินไปเมื่อเทียบกับขีดความสามารถการผลิตอาหารในภูมิภาค วิกฤตการณ์ด้านมนุษยธรรมยังอาจเกิดขึ้นจากพันธุฆาต สงครามกลางเมือง การอพยพของผู้ลี้ภัย และเหตุการณ์ความรุนแรงและการล่มสลายของรัฐ นำมาซึ่งทุพภิกขภัยในบรรดาประชากรที่ได้รับผลกระทบ
ทุพภิกขภัยยังคงเป็นภัยคุกคามเรื้อรังในแอฟริกาและเอเชียส่วนมาก ในเดือนกรกฎาคม ค.ศ. 2005 เครือข่ายระบบเตือนภัยทุพภิกขภัยล่วงหน้าระบุว่า ไนเจอร์มีสถานะฉุกเฉิน เช่นเดียวกับชาด เอธิโอเปีย เซาท์ซูดาน โซมาเลียและซิมบับเว ในเดือนมกราคม ค.ศ. 2006 องค์การอาหารและการเกษตรแห่งสหประชาชาติเตือนว่า ประชาชน 11 ล้านคนในโซมาเลีย เคนยา จิบูตี และเอธิโอเปียอยู่ในความเสี่ยงต่อการขาดแคลนอาหาร ด้วยเหตุจากภัยแล้งและความขัดแย้งทางทหารที่รุนแรงประกอบกัน ใน ค.ศ. 2006 วิกฤตการณ์ทางมนุษยธรรมที่ร้ายแรงที่สุดในแอฟริกาเกิดขึ้นในแคว้นดาร์ฟูร์ของซูดาน
บางคนเชื่อว่าการปฏิวัติสีเขียวเป็นคำตอบสำหรับทุพภิกขภัยในคริสต์ทศวรรษ 1970 และ 1980 การปฏิวัติสีเขียวเริ่มต้นในคริสต์ศตวรรษที่ 20 ด้วยสายพันธุ์ลูกผสมของพืชผลที่ให้ผลผลิตสูง ระหว่าง ค.ศ. 1950 และ 1984 เมื่อการปฏิวัติสีเขียวได้เปลี่ยนแปลงเกษตรกรรมทั่วโลก ผลผลิตทางการเกษตรเพิ่มขึ้น 250% บางคนวิพากษ์วิจารณ์กระบวนการดังกล่าว โดยให้เหตุผลว่า พืชให้ผลผลิตสูงนี้ต้องใช้ปุ๋ยเคมีและสารกำจัดศัตรูพืชมากขึ้น ซึ่งอาจทำลายสิ่งแวดล้อมได้ อย่างไรก็ตาม นี่เป็นทางเลือกสำหรับประเทศกำลังพัฒนาที่ประสบทุพภิกขภัย พืชให้ผลผลิตสูงนี้ทำให้เป็นไปได้ที่จะเลี้ยงคนได้เพิ่มขึ้น แต่มีตัวบ่งชี้หลายตัวที่ชี้ว่าผลผลิตอาหารภูมิภาคได้ถึงจุดสูงสุดแล้วในหลายส่วนของโลก เพราะยุทธศาสตร์บางอย่างที่เกี่ยวข้องกับเกษตรกรรมแบบประณีต อย่างเช่น การสูบน้ำบาดาลขึ้นมาใช้เกินและการใช้สารกำจัดศัตรูพืชและสารเคมีการเกษตรอื่น ๆ มากเกิน
หมายเหตุว่า ทุพภิกขภัยสมัยใหม่บางครั้งเกิดขึ้นจากนโยบายทางเศรษฐกิจที่ผิดพลาด การออกแบบทางการเมืองเพื่อเพิ่มความยากจนหรือลดความสำคัญของประชากรบางกลุ่มโดยเฉพาะ หรือสงคราม นักเศรษฐศาสตร์การเมืองได้หาข้อเท็จจริงในสภาพการเมืองที่มีการป้องกันทุพภิกขภัย
ลักษณะ > ผลกระทบ

ผลกระทบด้านลักษณะประชากรของทุพภิกขภัยนั้นรุนแรงมาก การเสียชีวิตส่วนใหญ่เป็นเด็กและผู้สูงอายุ ข้อเท็จจริงทางลักษณะประชากรที่สอดคล้องกัน คือ ในทุพภิกขภัยทุกครั้งที่มีการบันทึก อัตราการเสียชีวิตของชายจะสูงกว่าของหญิง เหตุผลสำหรับข้อเท็จจริงดังกล่าวอาจรวมถึงความเข้มแข็งของหญิงที่มากกว่าภายใต้ความกดดันของทุพโภชนาการ และอาจเป็นธรรมชาติของหญิงที่มีไขมันร่างกายคิดเป็นเปอร์เซ็นต์สูงกว่าชาย ทุพภิกขภัยยังทำให้อัตราการเกิดลดต่ำลงด้วย ดังนั้น ทุพภิกขภัยจึงเหลือไว้แต่ประชากรวัยเจริญพันธุ์ หรือก็คือ หญิงผู้ใหญ่ ได้รับผลกระทบน้อยกว่าเมื่อเปรียบเทียบกับประชากรกลุ่มอื่น และช่วงหลังทุพภิกขภัยมักมีลักษณะอัตราการเกิดเพิ่มกลับขึ้นมาอีก ทุพภิกขภัยรุนแรงส่วนมากน้อยครั้งที่ลดอัตราการเกิดของประชากรเกินกว่าไม่กี่ปี อัตราการเสียชีวิตที่สูงถูกชดเชยด้วยประชากรที่เพิ่มขึ้นในเวลาไม่กี่ปี หากแต่ผลกระทบด้านลักษณะประชากรระยะยาวที่ใหญ่กว่า คือ การอพยพ อาทิ ไอร์แลนด์มีประชากรลดลงอย่างสำคัญหลังทุพภิกขภัยในคริสต์ทศวรรษ 1840 เพราะมีการอพยพออกนอกประเทศเป็นจำนวนมาก
ลักษณะ > ระดับความไม่มั่นคงทางอาหาร

ในสมัยใหม่ รัฐบาลท้องถิ่นและการเมือง ตลอดจนองค์การพัฒนาเอกชน (NGO) ซึ่งให้ความช่วยเหลือทุพภิกขภัยมีทรัพยากรจำกัดที่จะส่งไปให้แก่สถานการณ์ความไม่มั่นคงทางอาหารหลายแห่งที่เกิดขึ้นพร้อมกัน วิธีทั้งหลายในการจัดประเภทการเปลี่ยนแปลงความมั่นคงทางอาหารจึงได้ถูกใช้เพื่อจัดสรรความช่วยเหลือด้านอาหารให้เกิดประสิทธิภาพสูงสุด หนึ่งในความพยายามแรกสุดคือ รหัสทุพภิกขภัยอินเดีย ที่คิดค้นขึ้นโดยอังกฤษในคริสต์ทศวรรษ 1880 รหัสแบ่งระดับความไม่มั่นคงทางอาหารออกเป็นสามระดับ ได้แก่ ใกล้ขาดแคลน, ขาดแคลนและทุพภิกขภัย และมีอิทธิพลอย่างสูงในการสร้างระบบเตือนภัยหรือวัดทุพภิกขภัยในเวลาต่อมา ระบบเตือนภัยล่วงหน้าถูกพัฒนาขึ้นเพื่อจับตาภูมิภาคที่ชาวเทอร์คานา (Turkana) อยู่อาศัยทางเหนือของเคนยามีสามระดับเช่นกัน แต่เชื่อมโยงแต่ละระดับเข้ากับการตอบสนองก่อนวางแผนเพื่อบรรเทาวิกฤตการณ์และป้องกันมิให้เลวร้ายลง
ประสบการณ์ขององค์กรบรรเทาทุพภิกขภัยทั่วโลกในคริสต์ทศวรรษ 1980 และ 1990 ทำให้มีการพัฒนาสำคัญอย่างน้อยสองประการ คือ "แนวทางการดำรงชีพ" (livelihoods approach) และการเพิ่มตัวบ่งชี้ด้านโภชนาการเพื่อพิจารณาความรุนแรงของวิกฤตการณ์ ปัจเจกและกลุ่มในสถานการณ์ตึงเครียดด้านอาหารรจพยายามรับมือปัญหาโดยการปันส่วนการบริโภค หาทางเลือกเพื่อเพิ่มรายได้เสริม เป็นต้น ก่อนจะดำเนินมาตรการสิ้นหวัง เช่น ขายพื้นที่ทำการเกษตร และเมื่อหนทางพึ่งพาตนเองทั้งหลายหมดไปแล้ว ประชากรที่ได้รับผลกระทบจะเริ่มต้นอพยพเพื่อมองหาอาหารหรือไม่ก็ตกเป็นเหยื่อของการขาดแคลนอาหารหมู่ทันที ทุพภิกขภัยอาจถูกมองบางส่วนว่าเป็นปรากฏการณ์ทางสังคม ซึ่งเกี่ยวข้องกับตลาด ราคาอาหารและโครงสร้างสนับสนุนสังคม บทเรียนที่สองที่ถูกร่างขึ้นคือ การเพิ่มการประเมินโภชนาการอย่างรวดเร็ว โดยเฉพาะเด็ก เพื่อให้วัดความรุนแรงของทุพภิกขภัยในเชิงปริมาณ
นับตั้งแต่ ค.ศ. 2004 องค์กรบรรเทาทุพภิกขภัยที่สำคัญที่สุดจำนวนมาก อย่างเช่น โครงการอาหารโลกและองค์กรเพื่อการพัฒนาระหว่างประเทศสหรัฐอเมริกา ได้ใช้มาตรวัดห้าระดับซึ่งวัดความรุนแรงและขนาด ระดับความรุนแรงใช้ทั้งแนวทางการดำรงชีพ และการวัดอัตราการเสียชีวิตและทุพโภชนาการเด็กเพื่อแบ่งประเภทสถานการณ์เป็น มั่นคงทางอาหาร, ไม่มั่นคงทางอาหาร, วิกฤตการณ์อาหาร, ทุพภิกขภัย, ทุพภิกขภัยรุนแรง และทุพภิกขภัยยิ่งยวด จำนวนผู้เสียชีวิตกำหนดการเรียกขานขนาด โดยที่มีผู้เสียชีวิตต่ำกว่า 1,000 คน เรียกว่า "ทุพภิกขภัยเล็กน้อย" และ "ทุพภิกขภัยขั้นหายนะ" มีผู้เสียชีวิตเกินกว่า 1,000,000 คน
การปฏิบัติตนจากทุพภิกขภัย > การป้องกันการเกิดทุพภิกขภัย

ความพยายามจะนำเทคนิคเกษตรกรรมสมัยใหม่มาใช้พบในโลกตะวันตก อย่างเช่น ปุ๋ยไนโตรเจนและสารกำจัดศัตรูพืช ไปจนถึงเอเชีย เรียกว่า การปฏิวัติสีเขียว ทำให้ลดภาวะทุพโภชนาการลงค้ลายกับที่พบก่อนหน้านี้ในชาติตะวันตก ซึ่งเป็นไปได้เพราะสาธารูปโภคและสถาบันที่มีอยู่แล้วขาดแคลนในแอฟริกา อย่างเช่น เครือข่ายถนนและบริษัทเมล็ดพันธุ์มหาชน ที่สามารถจัดหาเมล็ดพันธุ์ไปปลูกได้ การสนับสนุนเกษตรกรในพื้นที่ไม่มีความมั่นคงด้านอาหาร ผ่านมาตรการเช่น การให้ปุ๋ยและเมล็ดพันธุ์ฟรีหรือสงเคราะห์ ช่วยเพิ่มผลผลิตอาหารและลดราคาอาหาร
ธนาคารโลกและประเทศร่ำรวยบางประเทศกดดันชาติที่พึ่งพาความช่วยเหลือจากพวกตนให้ตัดทอนหรือกำจัดปัจจัยการผลิตทางการเกษตรที่ได้รับการอนุเคราะห์ อย่างเช่น ปุ๋ย เพื่อการเพิ่มบทบาทของเอกชน แม้สหรัฐอเมริกาและยุโรปจะให้ความช่วยเหลือแก่เกษตรกรของตนอย่างกว้างขวางก็ตาม ชาวนาจำนวนมากยากจนเกินกว่าจะซื้อปุ๋ยตามราคาตลาดได้ ตัวอย่างเช่น ในกรณีของมาลาวี ประชากรเกือบห้าล้านคนจากทั้งหมด 13 ล้านคนเคยต้องการความช่วยเหลือด้านอาหารอย่างฉุกเฉิน อย่าไงรก็ตาม หลังรัฐบาลเปลี่ยนนโยบายและริเริ่มการจัดหาปุ๋ยและเมล็ดพันธุ์แก่เกษตรกร เกษตรกรก็สามารถทำผลผลิตข้าวโพดทำลายสถิติใน ค.ศ. 2006 และ 2007 โดยผลผลิตเพิ่มขึ้นเป็น 3.4 ล้านตันใน ค.ศ. 2007 จาก 1.2 ล้านตันใน ค.ศ. 2005 นี่ลดราคาอาหารและเพิ่มค่าจ้างของผู้ทำงานในไร่นา มาลาวีกลายมาเป็นผู้ส่งออกอาหารรายใหญ่ และขายข้าวโพดให้แก่โครงการอาหารโลกและสหประชาชาติมากกว่าประเทศอื่นใดในแอฟริกาใต้ ผู้เสนอความช่วยเหลือแก่เกษตรกรรวมไปถึงเจฟฟรี แซ็คส์ ผู้เป็นตัวแทนของแนวคิดที่ว่า ประเทศร่ำรวยควรลงทุนซื้อปุ๋ยและเมล็ดพันธุ์ให้แก่เกษตรกรแอฟริกา
การปฏิบัติตนจากทุพภิกขภัย > การบรรเทาทุพภิกขภัย

ภาวะขาดสารอาหารรองสามารถแก้ไขได้โดยการให้สารเสริมอาหาร สารเสริมอาหาร อย่างเช่น เนยถั่วและสไปรูไลนา ได้ปฏิวัติการให้อาหารฉุกเฉินในวิกฤตการณ์ทางมนุษยธรรม เพราะมันสามารถรับประทานได้ทันทีจากห่อบรรจุ และไม่จำเป็นต้องใช้ตู้เย็นหรือผสมกับน้ำสะอาดที่มีน้อยอยู่แล้ว สามารถเก็บได้หลายปี และที่สำคัญคือ ร่างกายของเด็กที่ป่วยหนักยังสามารถดูดซึมสารอาหารไปใช้ได้ การประชุมอาหารโลกของสหประชาชาติ ค.ศ. 1974 ประกาศว่าสไปรูไลนาเป็น "อาหารที่ดีที่สุดสำหรับอนาคต" และความพร้อมที่จะถูกเก็บเกี่ยวได้ทุก 24 ชั่วโมง ทำให้มันเป็นเครื่องมือสำคัญในการกำจัดทุพโภชนาการ นอกจากนั้น ยังมีการให้อาหารเสริม อย่างเช่น แคปซูลวิตามินเอหรือเม็ดสังกะสีในการรักษาอาการท้องร่วง
กลุ่มช่วยเหลือตระหนักมากขึ้นว่าการให้เงินสดหรือคูปองเงินสดแทนที่จะเป็นอาหารนั้นถูกกว่า รวดเร็วกว่าและเป็นวิธีที่มีประสิทธิภาพกว่าในการส่งความช่วยเหลือแก่ผู้หิวโหย โดยเฉพาะอย่างยิ่งในพื้นที่ที่มีอาหารแต่ราคาแพง โครงการอาหารโลกของสหประชาชาติ ผู้แจกจ่ายอาหารที่ไม่ใช่หน่วยงานของรัฐที่ใหญ่ที่สุด ประกาศว่าจะเริ่มแจกจ่ายเงินสดและคูปองแทนที่อาหารในบางพื้นที่ ซึ่งประธานกรรมการบริหารของโครงการอธิบายว่าเป็น "การปฏิวัติ" ในการช่วยเหลือด้านอาหาร องค์การช่วยเหลือ คอนเซิร์นเวิลด์ไวด์ กำลังนำร่องวิธีการดังกล่าวผ่านผู้ให้บริการโทรศัพท์เคลื่อนที่ ซาฟารีคอม ซึ่งดำเนินการโครงการขนย้ายเงินซึ่งทำให้เงินถูกส่งจากพื้นที่หนึ่งไปยังอีกพื้นที่หนึ่งภายในประเทศได้
อย่างไรก็ตาม สำหรับผู้ประสบภัยแล้งที่อยู่ห่างไกลและเดินทางไปยังตลาดได้ลำบาก การจัดส่งอาหารยังคงเป็นวิธีที่เหมาะสมที่สุดในการช่วยเหลือ เฟรด คูนี กล่าวว่า "โอกาสช่วยชีวิตในระยะเริ่มต้นของปฏิบัติการบรรเทาทุกข์ลดลงอย่างมากเมื่ออาหารถูกนำเข้ามาแล้ว และเมื่อมันมาถึงประเทศและถึงมือประชาชน ป่านนั้นคนจำนวนมากก็ตายไปแล้ว" กฎหมายสหรัฐ ซึ่งกำหนดให้ต้องซื้ออาหารในประเทศแทนที่จะเป็นที่ซึ่งผู้หิวโหยอาศัยอยู่ ไม่มีประสิทธิภาพ เพราะค่าใช้จ่ายเกือบครึ่งเป็นค่าขนส่งอาหารเหล่านี้ เขายังชี้ต่อไปว่า "การศึกษาทุพภิกขภัยครั้งหลังทุกครั้งได้แสดงให้เห็นว่า ในประเทศที่เกิดยังมีอาหารอยู่ แม้ว่าจะไม่ใช่ทุกครั้งที่มีการขาดแคลนอาหาร" และ "ถึงแม้ว่ามาตรฐานราคาท้องถิ่นจะสูงเกินกว่าที่คนยากจนจะซื้อได้ แต่โดยทั่วไปแล้ว การซื้ออาหารกักตุนที่ราคาเงินเฟ้อจะถูกกว่าสำหรับผู้ให้บริจาคกว่าการนำเข้าจากต่างประเทศ"
เอธิโอเปียนำร่องโครงการซึ่งปัจจุบันเป็นตำรับแนะนำของธนาคารโลกเพื่อรับมือกับวิกฤตการณ์อาหารและถูกมองโดยองค์กรช่วยเหลืออื่น ๆ ว่าเป็นแม่แบบสำหรับวิธีการช่วยเหลือประเทศที่หิวโหยที่ดีที่สุด ผ่านโครงการสนับสนุนอาหารหลักของประเทศ โครงการเครือข่ายความปลอดภัยผลิตภาพ เอธิโอเปียได้ให้โอกาสแก่ผู้อยู่อาศัยในชนบท ผู้ขาดแคลนอาหารเรื้อรัง ในการทำงานแลกกับอาหารหรือเงินสด องค์กรช่วยเหลือต่างประเทศ อย่างโครงการอาหารโลก จากนั้นสามารถซื้ออาหารจากท้องถิ่นในพื้นที่ที่มีอาหารสมบูรณ์แจกจ่ายไปยังพื้นที่ขาดแคลนอาหาร
ดูเพิ่ม

การขาดแคลน
ทุพภิกขภัยครั้งใหญ่ในไอร์แลนด์
รายชื่อทุพภิกขภัย
ภัยแล้ง
แหล่งข้อมูลอื่น

1980s Drought and Subsequent Food Crisis from the Dean Peter Krogh Foreign Affairs Digital Archives
Morning Star Fishermen And The Race Against Hunger
United Nations World Food Programme Hunger relief against poverty and famine
International Food Policy Research Institute Sustainable solutions for ending hunger
Article from Technorati on the Issue of Shrinking Arable Farmland and its Contribution to Food shortages and high food prices
In Depth: Africa's Food Crisis, BBC News
Overfarming African Land Is Worsening Hunger Crisis – New York Times
Food Security: A Review of Literature from Ethiopia to India (Geopolicity)
Famine Crimes in International Law. David Marcus, The American Journal of International Law, 2003.
The Real Causes of Famine – Time Magazine
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
อื่น ๆ:  พจนานุกรมประวัติศาสตร์ของสวิสเซอร์แลนด์  สารานุกรมอินเทอร์เน็ตของยูเครน  NARA 
ชาย หญิงและเด็ก ซึ่งทั้งหมดเสียชีวิตจากการขาดแคลนอาหาร รัสเซีย ค.ศ. 1921
ถนนรังสิต-นครนายก

|  ทางหลวงแผ่นดินหมายเลข 305 |
| --- | --- |
ถนนรังสิต–นครนายก

ถนนรังสิต-นครนายก ช่วงด้านหน้าศูนย์การแพทย์สมเด็จพระเทพรัตนราชสุดาฯ สยามบรมราชกุมารี อำเภอองครักษ์ จังหวัดนครนายก
ข้อมูลของเส้นทาง
ความยาว: 74.811 กิโลเมตร (46.485 ไมล์)
ประวัติ
มีขึ้นเมื่อ: พ.ศ. 2490–ปัจจุบัน
ทางแยกที่สำคัญ
ปลายทางทิศตะวันตก:  ถ.พหลโยธิน ใน อ.ธัญบุรี จ.ปทุมธานี
 :  ถ.กาญจนาภิเษก ใน อ.ธัญบุรี จ.ปทุมธานี   ถ.ลำลูกกา−วังน้อย ใน อ.ธัญบุรี จ.ปทุมธานี   ถ.สุวรรณศร (สายใน) และ ถ.เสนาพินิจ ใน อ.เมืองนครนายก จ.นครนายก
ปลายทางทิศตะวันออก:  ถนนสุวรรณศร ใน อ.เมืองนครนายก จ.นครนายก
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนรังสิต–นครนายก ซึ่งมีฐานะเป็น ทางหลวงแผ่นดินหมายเลข 305 สายต่างระดับรังสิต–นครนายก เป็นถนนแนวตะวันตก–ตะวันออก เชื่อมต่อระหว่างจังหวัดปทุมธานีกับจังหวัดนครนายก เป็นถนนขนาด 6–8 ช่องทางจราจรในเขตจังหวัดปทุมธานี และ 4 ช่องจราจรในเขตจังหวัดนครนายก ระยะทางตลอดทั้งสาย 74.811 กิโลเมตร โดยทางหลวงสายนี้ได้ช่วยเพิ่มความสะดวกในการเข้าสู่จังหวัดนครนายกและจังหวัดใกล้เคียงมากขึ้น โดยไม่ต้องใช้ถนนพหลโยธิน แล้วเข้าถนนสุวรรณศรที่ทางแยกต่างระดับหินกอง อำเภอหนองแค จังหวัดสระบุรี ทำให้สามารถช่วยร่นระยะทางให้สั้นกว่าประมาณ 24 กิโลเมตร
รายละเอียดของเส้นทาง

ถนนรังสิต–นครนายกเริ่มต้นจากถนนพหลโยธิน ที่บริเวณทางแยกต่างระดับที่รังสิต ที่หลักกิโลเมตรที่ 32 ในท้องที่ตำบลประชาธิปัตย์ อำเภอธัญบุรี จังหวัดปทุมธานี มีแนวถนนเลียบไปกับคลองรังสิตประยูรศักดิ์ ตัดกับถนนกาญจนาภิเษก ที่ทางแยกต่างระดับธัญบุรีตรงหลักกิโลเมตรที่ 9 ตัดกับถนนลำลูกกา–วังน้อย (ทางหลวงแผ่นดินหมายเลข 352) ที่หลักกิโลเมตรที่ 14 และตัดกับทางหลวงชนบท ปท.3004 ที่หลักกิโลเมตรที่ 15 จากนั้นจึงเข้าเขตจังหวัดนครนายก โดยผ่านท้องที่อำเภอองครักษ์ ลอดใต้ทางรถไฟสายชุมทางคลองสิบเก้า-ชุมทางแก่งคอย จากนั้นจึงแยกออกจากแนวคลองรังสิตประยูรศักดิ์แล้วไปตัดกับถนนบางน้ำเปรี้ยว–องครักษ์ (ทางหลวงชนบท นย.3001) ที่ทางแยกองครักษ์ ตรงหลักกิโลเมตรที่ 44 ข้ามคลองอุโมงค์ ตรงหลักกิโลเมตรที่ 47 จากนั้นเริ่มต้นเลียบคลองฝั่งขวาแล้วจึงผ่านท้องที่อำเภอบ้านนา ตัดกับทางหลวงแผ่นดินหมายเลข 3051 และในเขตอำเภอเมืองนครนายก ตัดกับทางหลวงแผ่นดินหมายเลข 3428 ที่หลักกิโลเมตรที่ 67 ตัดกับถนนเลี่ยงเมืองนครนายกที่หลักกิโลเมตรที่ 70 ข้ามคลองฝั่งขวาแล้วไปตัดกับถนนบ้านสร้าง–นครนายก (ทางหลวงแผ่นดินหมายเลข 3076) ที่หลักกิโลเมตรที่ 72 (แยกสามสาว) และไปสิ้นสุดที่ถนนสุวรรณศร (ทางหลวงแผ่นดินหมายเลข 33) บริเวณทางแยกโรงพยาบาลในท้องที่อำเภอเมืองนครนายก รวมระยะทางทั้งหมด 74.811 กิโลเมตร
ในเขตจังหวัดปทุมธานีจะเรียกชื่อถนนนี้ว่า "ถนนรังสิต–นครนายก" ส่วนในเขตจังหวัดนครนายกจะเรียกชื่อถนนว่า "ถนนนครนายก–รังสิต" และถนนสายนี้ยังแบ่งออกเป็น 2 ช่วง ได้แก่ ช่วงตั้งแต่รังสิตถึงองครักษ์ เรียกว่า "ถนนรังสิต–องครักษ์" และช่วงตั้งต่อองครักษ์ต่อไปจนถึงยังนครนายกจะเรียกว่า "ถนนองครักษ์–นครนายก"
ทางแยกที่สำคัญ

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 รังสิต–นครนายก
| ปทุมธานี | 0+000 | ต่างระดับรังสิต | เชื่อมต่อจาก:  ถนนรังสิต-ปทุมธานี ไป อำเภอลาดหลุมแก้ว, เข้าเมืองปทุมธานี | เชื่อมต่อจาก:  ถนนรังสิต-ปทุมธานี ไป อำเภอลาดหลุมแก้ว, เข้าเมืองปทุมธานี |  |
| ปทุมธานี | 0+000 | ต่างระดับรังสิต |  ทางยกระดับอุตราภิมุข ไป อำเภอคลองหลวง, อำเภอบางปะอิน  |  ทางยกระดับอุตราภิมุข ไป  ท่าอากาศยานดอนเมือง, ดินแดง |  |
| ปทุมธานี | 0+000 | ต่างระดับรังสิต |  ถนนพหลโยธิน ไป อำเภอคลองหลวง, อ.บางปะอิน  |  ถนนพหลโยธิน ไป อนุสรณ์สถานแห่งชาติ, บางเขน |  |
| ปทุมธานี | 7+700 | แยกคลองสี่ | ไม่มี  |  ถนนไสวประชาราษฎร์ (ถนนพระองค์เจ้าสาย) บรรจบ  ถนนลำลูกกา |  |
| ปทุมธานี | 9+894 | ต่างระดับธัญบุรี |   ถนนกาญจนาภิเษก (ตะวันออก) ไป อำเภอบางปะอิน, อำเภอวังน้อย  |   ถนนกาญจนาภิเษก (ตะวันออก) ไป บางนา |  |
| ปทุมธานี | 15+145 | แยกคลองหก (1) |  ทล.352 ไป อำเภอวังน้อย  |  ทล.352 ไป อำเภอลำลูกกา, มีนบุรี |  |
| ปทุมธานี | 16+000 | แยกคลองหก (2) | ไม่มี  |  ถนนพันธ์แฉล้มอุทิศ (ทางหลวงชนบท ปท.3004) ไป อำเภอลำลูกกา, มีนบุรี |  |
| ปทุมธานี | 23+769 | แยกคลองสิบ |  ทล.3261 ไป อำเภอหนองแค  | ไม่มี |  |
| ปทุมธานี | 25+850 | − |  ถนนวงแหวนรอบนอกกรุงเทพมหานคร รอบที่ 3 ไป อำเภอวังน้อย, อยุธยา  |  ถนนวงแหวนรอบนอกกรุงเทพมหานคร รอบที่ 3 ไป ถนนลำลูกกา, อำเภอบางเสาธง |  |
| นครนายก | 44+000 | แยกองครักษ์ | ไม่มี  |  ทล.3541 เข้าอำเภอองครักษ์, บรรจบ  ทางหลวงชนบท นย.3001 |  |
| นครนายก | 58+345 | แยกบางอ้อ |  ทล.3051 ไป อำเภอบ้านนา  |  ทล.3051 ไป อำเภอองครักษ์ |  |
| นครนายก |  | − |  ทางพิเศษฉลองรัช ไป ถนนมิตรภาพ อำเภอบ้านนา, สระบุรี  |  ทางพิเศษฉลองรัช ไป อำเภอองครักษ์, อำเภอลำลูกกา , ถนนรามอินทรา ,  ถนนพระราม 9 |  |
| นครนายก | 67+378 | แยกมัฆวาน |  ทล.3428 ไป ทล.33, โรงเรียนนายร้อยพระจุลจอมเกล้า  | ไม่มี |  |
| นครนายก | ≈69+900 | แยกสุพรรณิการ์ | นย.2011 ถนนสุพรรณิการ์ (ทางเลี่ยงเมืองนครนายก) ไป เขื่อนขุนด่านปราการชล                 | ไม่มี |  |
| นครนายก | 72+665 | แยกสามสาว |  ถนนรังสิต–นครนายก เข้าเมืองนครนายก, ปราจีนบุรี  |  ทางหลวงชนบท นย.3027 ไป บ้านบางไพล |  |
| นครนายก | 72+665 | แยกสามสาว | ตรงไป:  ทล.3076 ไป อำเภอบ้านสร้าง, ปราจีนบุรี | ตรงไป:  ทล.3076 ไป อำเภอบ้านสร้าง, ปราจีนบุรี |  |
| นครนายก | 74+811 | แยกนครนายก | นย.ถ 2-XXXX ถนนสุวรรณศร (สายใน) ไป  ถนนสุวรรณศร (แยกสุวรรณศร)                 |  ถนนเสนาพินิจ เข้าเมืองนครนายก |  |
| นครนายก | 74+811 | แยกนครนายก | ตรงไป: นย.ถ 2-XXXX ถนนสุวรรณศร (สายใน) ไป  ถนนสุวรรณศร (แยกโรงพยาบาล) | ตรงไป: นย.ถ 2-XXXX ถนนสุวรรณศร (สายใน) ไป  ถนนสุวรรณศร (แยกโรงพยาบาล) |  |
      สะพาน              กำลังก่อสร้างหรือโครงการในอนาคต
รถประจำทาง

สาย 58 ของบริษัท ขนส่ง จำกัด (รถร่วมบริการ) ซึ่งมีการเดินรถหลายเส้นทางได้แก่
กรุงเทพฯ - องครักษ์ - นครนายก (รถตู้และรถมินิบัส)
กรุงเทพฯ - องครักษ์ - บ้านนา (รถตู้)
สาย 187 รังสิตคลองสาม - อนุสาวรีย์ชัยสมรภูมิ ของบริษัท ไทยสมายล์บัส จำกัด
สาย 354 รังสิต - บ้านนา ของบริษัท สหมิตรยนตรกิจ จำกัด (รถตู้และรถมินิบัส)
สาย 381 ของบริษัท ธัญบุรีขนส่ง จำกัด ซึ่งมีการเดินรถหลายเส้นทางได้แก่
ฟิวเจอร์พาร์ค รังสิต - มศว.องครักษ์ (รถเมล์, รถตู้และรถมินิบัส)
ฟิวเจอร์พาร์ค รังสิต - เคหะคลองหก (รถสองแถว) (ป้ายเหลือง)
ตลาดรังสิต - รังสิตคลองหก (รถสองแถว) (ป้ายแดง)
สาย 538 มหาวิทยาลัยเทคโนโลยีราชมงคลธัญบุรี - ทางด่วน - อนุสาวรีย์ชัยสมรภูมิ - โรงพยาบาลสงฆ์ ของบริษัท ไทยสมายล์บัส จำกัด
สาย 559 รังสิต - ทางด่วน - สวนสยาม - ท่าอากาศยานสุวรรณภูมิ ของบริษัท ไทยสมายล์บัส จำกัด
สาย 920 กรุงเทพฯ - องครักษ์ - ปราจีนบุรี ของบริษัท ขนส่ง จำกัด (รถร่วมบริการ) (รถตู้และรถมินิบัส)
สาย 921 ของบริษัท ขนส่ง จำกัด (รถร่วมบริการ) ซึ่งมีการเดินรถหลายเส้นทางได้แก่
กรุงเทพฯ - องครักษ์ - ตลาดโรงเกลือ (รถบัสปรับอากาศชั้น 1 รถตู้และรถมินิบัส)
กรุงเทพฯ - องครักษ์ - ปราจีนบุรี - ประจันตคาม (รถตู้)
กรุงเทพฯ - องครักษ์ - กบินทร์บุรี (รถตู้และรถมินิบัส)
กรุงเทพฯ - องครักษ์ - กบินทร์บุรี - บ้านโคกอุดม (รถตู้)
กรุงเทพฯ - องครักษ์ - ปักธงชัย (รถตู้และรถมินิบัส)
กรุงเทพฯ - องครักษ์ - สระแก้ว (รถตู้)
กรุงเทพฯ - องครักษ์ - วังสมบูรณ์ (รถตู้)
กรุงเทพฯ - องครักษ์ - อรัญประเทศ (รถตู้)
สาย 967 ของบริษัท ขนส่ง จำกัด (รถร่วมบริการ) ซึ่งมีการเดินรถหลายเส้นทางได้แก่
กรุงเทพฯ - องครักษ์ - น้ำตกนางรอง (รถตู้)
กรุงเทพฯ - องครักษ์ - เขื่อนขุนด่านปราการชล (รถตู้)
สาย 1154 ของบริษัท ธัญบุรีขนส่ง จำกัด ซึ่งมีการเดินรถหลายเส้นทางได้แก่
ท่ารถบ้านนา (รังสิต) - รังสิตคลองสาม - โรงเรียนสารสาสน์วิเทศคลองหลวง
ฟิวเจอร์พาร์ค รังสิต - หมู่บ้านพฤกษา 12
ฟิวเจอร์พาร์ค รังสิต - หมู่บ้านพฤกษา 13
ฟิวเจอร์พาร์ค รังสิต - หมู่บ้านพฤกษา B
สาย 1156 ของบริษัท ธัญบุรีขนส่ง จำกัด ซึ่งมีการเดินรถหลายเส้นทางได้แก่
ฟิวเจอร์พาร์ค รังสิต - มทร.ธัญบุรี ประตู 1 (รถมินิบัส)
ฟิวเจอร์พาร์ค รังสิต - มทร.ธัญบุรี ประตู 3 (รถตู้)
ฟิวเจอร์พาร์ค รังสิต - หมู่บ้านมาลีรมย์ 5 (รถตู้) (รถเสริมพิเศษ)
ฟิวเจอร์พาร์ค รังสิต - หมู่บ้านแก้วขวัญ (รถตู้)
หน่วยงานที่เกี่ยวข้อง

ช่วงระหว่างรังสิตถึงจุดตัดทางหลวงแผ่นดินหมายเลข 352 อยู่ในเขตควบคุมของแขวงทางหลวงปทุมธานี
ช่วงระหว่างจุดตัดทางหลวงแผ่นดินหมายเลข 352 ถึงนครนายก อยู่ในเขตควบคุมของแขวงทางหลวงนครนายก
สถานที่สำคัญ

สถานที่สำคัญบนถนนรังสิต-นครนายก ช่วงคลองรังสิตประยูรศักดิ์ นับรวมสถานที่ในฝั่งเลียบคลองรังสิตฯด้วย
ฟิวเจอร์พาร์ครังสิต
โรงพยาบาลเปาโลเมโมเรียล รังสิต
ตลาดน้ำนครรังสิต
โรงพยาบาลบางปะกอก รังสิต 2
โรงเรียนโชคชัยรังสิต (ครูเกียว)
สำนักงานเทศบาลเมืองบึงยี่โถ
โรงเรียนนานาชาติสยาม
มหาวิทยาลัยนอร์ทกรุงเทพ วิทยาเขตรังสิต
สวนสนุกดรีมเวิลด์
การไฟฟ้าส่วนภูมิภาคอำเภอธัญบุรี
วัดเขียนเขต พระอารามหลวง
สนามฟุตบอลบีจีสเตเดียม ของสโมสรบีจี ปทุม ยูไนเต็ด
ห้างสรรพสินค้าโลตัส สาขารังสิต-นครนายก
มาร์เก็ตวิลเลจ สาขารังสิต คลอง4
ร้านกาแฟชายทุ่ง
สนามกอล์ฟกรุงกวี
ทางแยกต่างระดับธัญบุรี
วัดมูลจินดาราม
บ้านพักเด็กอ่อนและครอบครัวจังหวัดปทุมธานี
สถานสงเคราะห์เด็กอ่อนรังสิต (บ้านเด็กอ่อนรังสิต)
สถานสงเคราะห์เยาวชน มูลนิธิมหาราช
ศูนย์พัฒนาการจัดสวัสดิการสังคมผู้สูงอายุจังหวัดปทุมธานี
สถานแรกรับเด็กหญิงบ้านธัญญพร
มหาวิทยาลัยอีสเทิร์นเอเชีย
สถานกักขังกลางจังหวัดปทุมธานี
สถานคุ้มครองคนไร้ที่พึ่งชายธัญบุรี จังหวัดปทุมธานี
สถานคุ้มครองคนไร้ที่พึ่งหญิงธัญบุรี จังหวัดปทุมธานี
ที่ว่าการอำเภอธัญบุรี
วิทยาลัยการปกครอง
มหาวิทยาลัยเทคโนโลยีราชมงคลธัญบุรี ศูนย์ฝึกกรมพลศึกษา สถาบันวิทยาศาสตร์การกีฬา สนามกีฬาเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 60 พรรษา กรมพลศึกษา และศูนย์วิทยาศาสตร์เพื่อการศึกษารังสิต (ท้องฟ้าจำลองรังสิต)
สถานคุ้มครองและพัฒนาคนพิการบ้านกึ่งวิถีชาย
โรงพยาบาลธัญบุรี
ศาลจังหวัดธัญบุรี
สำนักงานอัยการจังหวัดธัญบุรี
สถานีตำรวจภูธรธัญบุรี
สวนสัตว์ดุสิตแห่งใหม่
โรงเรียนธัญรัตน์
โรงเรียนธัญสิทธิศิลป์
สนามกอล์ฟรอยัลเจมส์ซิตี้
ดูโฮม สาขารังสิตคลอง7
วัดนาบุญ
โรงเรียนธัญวิทยา (ตงมิ้น)
มูลนิธิปวีณาหงสกุลเพื่อเด็กและสตรี
สำนักงานพัฒนาที่ดินเขต 1
สำนักงานเทศบาลตำบลธัญบุรี
ห้างสรรพสินค้าโลตัส สาขารังสิต คลอง7
โรงเรียนสารสาสน์วิเทศรังสิต
โรงเรียนปิยวัฒนศาสตร์
วัดอัยยิการาม
วัดขุมแก้ว
องค์การเภสัชกรรม
โรงพยาบาลมหาวชิราลงกรณธัญบุรี (ศูนย์มะเร็งคลอง10)
โรงเรียนสารสาสน์วิเทศปทุมธานี
วัดสระบัว
สำนักงานเทศบาลเมืองสนั่นรักษ์
มัสยิดเราะห์มัดรัศมี
มหาวิทยาลัยการกีฬาแห่งชาติ วิทยาเขตกรุงเทพ
วิทยาลัยเทคนิคธัญบุรี
วัดพิชิตปิตยาราม
โรงเรียนเทพศิรินทร์ คลองสิบสาม ปทุมธานี โรงเรียนเทพศิรินทร์ คลองสิบสาม ปทุมธานี* สำนักชลประทานที่ 11
วิทยาลัยนานาชาติเซนต์เทเรซา องครักษ์
ศูนย์ไม้ดอกไม้ประดับ คลอง15
วัดอำภาศิริวงศ์
แหล่งเรียนรู้พฤษศาสตร์ วิถีธรรมชาติ ชุมชน มศว คณะวัฒนธรรมสิ่งแวดล้อมและการท่องเที่ยวเชิงนิเวศ มหาวิทยาลัยศรีนครินทรวิโรฒ องครักษ์
โรงเรือนอัจฉริยะ วิทยาลัยโพธิวิชชาลัย มหาวิทยาลัยศรีนครินทรวิโรฒ องครักษ์
โรงเรียนสาธิตมหาวิทยาลัยศรีนครินทรวิโรฒ องครักษ์ สถาบันวิจัย พัฒนา และสาธิตการศึกษา มหาวิทยาลัยศรีนครินทรวิโรฒ
มหาวิทยาลัยศรีนครินทรวิโรฒ องครักษ์
ศูนย์การแพทย์สมเด็จพระเทพรัตนราชสุดาฯ สยามบรมราชกุมารี คณะแพทยศาสตร์ มหาวิทยาลัยศรีนครินทรวิโรฒ
โรงเรียนคริสตสงเคราะห์
สถานีรถไฟองครักษ์
วัดทวีพูลรังสรรค์
ศาลจังหวัดนครนายก
โรงเรียนนายร้อยพระจุลจอมเกล้า (แยกสะพานมัฆวาน)
วัดธรรมปัญญา
กรมการขนส่งทางบก และ สำนักงานขนส่งจังหวัดนครนายก
วัดนางหงษ์
โรงเรียนนวมราชานุสรณ์
วัดวังกระโจม
วิทยาลัยเทคนิคนครนายก
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน
องค์การเภสัชกรรม

องค์การเภสัชกรรม (อังกฤษ: Government Pharmaceutical Organization) เป็นรัฐวิสาหกิจสังกัดกระทรวงสาธารณสุข จัดตั้งเมื่อวันที่ 5 สิงหาคม พ.ศ. 2509 ตามพระราชบัญญัติองค์การเภสัชกรรม พ.ศ. 2509 เป็นการรวมกันของกองโอสถศาลาและกองงานเภสัชกรรม เพื่อผลิตยาและเวชภัณฑ์ภายในประเทศ แก้ปัญหาการนำเข้ายาจากต่างประเทศและส่งเสริมเภสัชอุตสาหกรรมภายในประเทศให้เจริญยิ่งขึ้น
นอกจากการผลิตและจำหน่ายยาแก่ประชาชนทั่วไปแล้ว องค์การเภสัชกรรมยังมีหน้าที่วิจัยยา เพื่อป้องกันรักษาโรคภัยที่เกิดขึ้นใหม่ รวมถึงการให้ความรู้ถึงวิธีการใช้ยาที่ถูกต้อง เหมาะสม รวมถึงเรื่องสุขอนามัยอื่น ๆ แก่ประชาชน
อำนาจหน้าที่

รักษาระดับราคายาและเวชภัณฑ์ไม่ให้เพิ่มสูงขึ้นโดยเร็ว
รักษาคุณภาพให้เป็นไปตามมาตรฐาน
จัดหาและสนองความต้องการด้านยาและเวชภัณฑ์ให้แก่หน่วยงานในสังกัดกระทรวงสาธารณสุข
จัดหาและสนองความต้องการด้านวัคซีนและเซรุ่มให้แก่หน่วยงานในสังกัดกระทรวงสาธารณสุข
สำรองยาและเวชภัณฑ์ตามแผนเตรียมพร้อมแห่งชาติ
จัดหา ส่งยาและเวชภัณฑ์แก่กองทุนและเวชภัณฑ์ประจำหมู่บ้านตามเป้าหมายของโครงการสาธารณสุขมูลฐาน
สนับสนุนนโยบายสาธารณสุขอื่น ๆ นอกจากเรื่องยา และนโยบายที่เกี่ยวกับยาและเวชภัณฑ์ ทั้งด้านการผลิต การจัดหา การกระจาย การบริโภค การควบคุมการพึ่งตนเอง การใช้เทคนิคและทรัพยากรที่เหมาะสมภายในประเทศ
กรดมาโลนิก

กรดมาโลนิก (malonic acid) (ชื่อตามระบบ IUPAC: กรดโพรเพนไดโออิก) คือกรดไดคาร์บอกซิลิก ที่มีโครงสร้าง CH2(COOH)2 ซึ่งเมื่อแตกตัวเป็นไอออน รวมถึงเมื่ออยู่ในรูปเอสเทอร์หรือเกลือ จะเรียกว่ามาโลเนต ตัวอย่างเช่น ไดเอทิล มาโลเนต คือไดเอทิลเอสเทอร์ของกรดมาโลนิก โดยชื่อของกรดชนิดนี้มีที่มาจากคำในภาษากรีก μᾶλον (malon) ซึ่งหมายถึง 'แอปเปิล'